Onnellinen, onneton
On se vielä onnellinen,
 Kellä on suruhun syytä,
 Surussansa synnintunto.

 Onpa vielä onnellinen
 Se, ken toivon tallettavi
 Synkinpinä syksyöinä.

 Ei se ole onnellinen,
 Joit’ on suru loppununna,
 Kaonnunna kaikki toivo.

 Ei se ole onnellinen,
 Jolle on samantekevä
 Oisko järvessä kalana
 Taikka lintuna lehossa;
 Jot’ ei paina synnintunto
 Eikä rakkaus rasita;
 Jok’ ei ilostu, ei pahastu
 Eikä mistänä välitä –
 Ei se ole onnellinen!

31-11 1901.